Kajaani

Kajaani Finlandiako hiri bat da, Kainuu eskualdearen hiriburua. Oulujärvi lakuaren hegoekialdean dago, Oulujoki ibaiaren bidez Botniako golkorantz drainatzen duena. Elias Lönnrot folkloristak bere honako bidaiak Karelian folklorea biltzen ari zenean egin zituen.

Historia 
Kajaani 1651n sortua izan zen Finlandiako Gobernari Orokorra zen Per Brahek sortutako finlandiar hirietako bat bezala. Garai honetan, Kainuu eskualdea, baso lurralde bezala pinutik lortutako alkitran ekoizle garrantzitsua izan zen, eta alkitranaren komertzioa izan zen bertako industria nagusia. Alkitran upelak Oulujärvin zehar itsasontzietan eramanak izan ziren eta ondoren Oulujokiren bidez Itsaso Baltikoaren kostaldean dagoen Oulu hirirantz eramanak. Hemendik, alkitrana itsasontzietan Europa kontinentalera eramaten zen, non itsasontzien pitzadurak zigilatzeko erabiltzen zen.

Kajaaniko monumentu historiko ezagun bat Kajaaniko gazteluaren hondakinak dira, Kajaani ibaiaren erdialdean dagoen uharte batean, hiriaren erdialdean dagoena. Gaztelua, jatorrian 1604an eraiki zen eta 1666an amaitu. Gaztelua zentru administratibo, presondegi, base militar eta hiritarren babesleku bezala erabilia izan da.

Haserre Handian zehar, XVIII. mendean Errusiar armadak gaztelua errenditzera behartu zuen. Errusiarrek gaztelua 1716ko martxoan hartu eta suntsitu egin zuten, hondakinetan utziz. Gaur egun, hondakinak bereziki ospetsuak dira haurren artean, iluntasunean pasabide txikiak esploratzea eta fantasiazko abenturak izatea atsegin dutenak.

Badu aireportua, Finavia konpainiak operatzen duena.

Hiriarekin lotutako pertsonaia ezagunak 
 Urho Kekkonen presidentea, Kajaanin 1911 eta 1921 artean bizi izan zena.

Ekonomia 
UPM-Kymmene paper enpresa da Kajaaniko enpresa pribaturik garrantzitsuenetako bat. Kainuuko Brigadak ere jende askori ematen dio lana.

Transtech Oy tren enpresa Otanmäkin dago, Kajaanitik hegomendebaldera. VR bagoi asko Otanmäkin eraikitzen dira.

Hiri senidetuak 
 Östersund, Suedia, 1943tik.
 Rostov Don, Errusia, 1956tik.
 Schwalm-Eder-Kreis, Alemania, 1973tik.
 Nyíregyháza, Hungaria, 1981etik.
 Marquette, Michigan, Ameriketako Estatu Batuak, 1997tik.
 Jiujiang, Txina, 2006tik.

Barrutiak eta herriak

Erreferentziak

Kanpo estekak 

Finlandiako hiriak
Kainuu